Institut Escola Projecte

CARTA DE COMPROMÍS EDUCATIU

Les persones sotasignades, Mercè Colom Ordóñez, com a directora del centre educatiu, Institut Escola Projecte i com a

(pare, mare, tutor, tutora) de l’alumne/a , conscients que l’educació implica l’acció conjunta de la família i de l’escola, signem aquesta carta, la qual comporta els següents:

# COMPROMISOS

**Per part del centre**

1. Informar a les famílies d’aspectes generals del centre.
2. Mantenir les famílies informades amb regularitat d’aspectes referents a l’evolució i avaluació del seu fill/filla.
3. Facilitar i afavorir la participació de la comunitat educativa en el projecte d’escola, respectant els diferents estils i àmbits de participació, i acompanyant les persones en el seu procés d’integració en la vida del centre.
4. Respectar les conviccions religioses, morals i ideològiques de la família i de l’alumne o alumna.
5. Posar en pràctica les metodologies que possibilitin que l’infant sigui el protagonista del seu procés d’aprenentatge.
6. Treballar per un món millor, tot respectant els valors de la convivència, el reconeixement de les persones i l’esperit crític a partir del diàleg i el consens.
7. Dotar a l’alumnat d’eines d’autonomia i autogestió per resoldre situacions habituals i conflictes de manera assertiva.
8. Participar en jornades i intercanvis d’experiències. Mantenir-nos en constant procés de formació i reflexió pedagògica.
9. Participar en projectes comuns amb altres centres i entitats.
10. Vetllar perquè la comunitat educativa sigui sensible a una bona sostenibilitat ambiental.
11. Revisar conjuntament amb la família el compliment dels compromisos quan sigui necessari.

# Per part de la família

1. Respectar i reconèixer l’autoritat del professorat i de l’altre personal no docent que treballa a l’escola.
2. Conèixer el procés d’evolució del fill/a.
3. Atendre en un termini raonable les peticions d’entrevista o de comunicació que formuli el centre i confirmar l’assistència o la impossibilitat d’assistir a la reunió.
4. Compartir amb el centre l’educació del fill o filla i desenvolupar i afavorir les complicitats que són necessàries per aplicar el projecte educatiu del centre.
5. Participar en el projecte d’escola o conèixer i respectar la possibilitat de fer-ho des de les diferents disponibilitats i estils de cada persona.
6. Adreçar-se directament al centre, a través del tutor/a, per contrastar les discrepàncies, coincidències o suggeriments en relació amb l’aplicació del projecte educatiu en la formació del fill o filla .
7. Viure la diversitat com un fet enriquidor i respectar les diferències d’opinió o punts de vista a través del diàleg.
8. Vetllar i motivar al fill o filla perquè gaudeixi de les activitats escolars i també perquè col·labori activament en les tasques proposades. Instar el fill o filla a respectar les normes específiques de funcionament del centre, en particular, les que afecten la convivència escolar i el desenvolupament normal de les classes. .
9. Facilitar al centre les informacions del fill o filla que siguin rellevants per al procés d’aprenentatge.
10. Vetllar per garantir l’assistència amb regularitat i puntualitat dels fills/es.
11. Revisar conjuntament amb el centre educatiu el compliment dels compromisos de la carta quan sigui necessari.

I perquè així consti signem aquesta carta de compromís educatiu

Per part del centre Per part de la família

(Directora del centre) (pare, mare o tutor o tutora legal)

Barcelona, de de 20

D’acord amb l’article 5 de la Llei orgànica 15/1999, de 13 de desembre, de protecció de dades de caràcter personal, les vostres dades seran incorporades i tractades al fitxer ”Alumnat de centres educatius dependents del Departament d’ensenyament”, amb la finalitat de: gestionar l’acció educativa, l’ orientació acadèmica i professional, l’acció tutorial i de comunicació amb les famílies; avaluar objectivament el rendiment escolar, el compromís dels alumnes i de les famílies en el procés educatiu i accedir als serveis digitals i telemàtics orientats a millorar el desenvolupament de l’activitat. Podeu exercir els dret, d’accés, rectificació, cancel·lació i oposició mitjançant un escrit adreçat a la Direc ció del centre.